NAZIV KORISNIKA : VII. OSNOVNA ŠKOLA VARAŽDIN

Adresa: Varaždinska 131, Donji Kućan, 42 000 Varaždin

OIB: 90052965740

Matični broj: 03005984

Broj RKP-a: 14058 Klasa: 400-02/20-01-7

Razina: 31 Ur.br: 2186-91/20-01-1

Razdjel: 000

Šifra djelatnosti: 8520

Šifra grada: 472

U Varaždinu, 30.01.2020. godine

Bilješke uz financijske izvještaje

Za razdoblje od 01. siječnja do 31. prosinca 2019. godine

# BILJEŠKE UZ PR-RAS

**AOP 001**

Sveukupni prihodi poslovanja u odnosu na isto izvještajno razdoblje prethodne godine veći su za 5,7%. U strukturi prihoda poslovanja najvećim dijelom participiraju prihodi iskazani na AOP-u 063 – Pomoći proračunskim korisnicima iz proračuna koji im nije nadležan. Do povećanja prihoda došlo je zbog rasta osnovice za obračun plaća zaposlenima u javnom sektoru.

**AOP 064**

Tekuće pomoći proračunskim korisnicima iz proračuna koji im nije nadležan sadrže prihode od strane Ministarstva znanosti i obrazovanja za isplatu plaća i materijalnih prava zaposlenih uz iznosu od 4.260.423; sredstva primljena od MZO za financiranje nabave licenci u iznosu od 1.000,00 kuna u sklopu Cjelovite kurikularne reforme; prihode primljene od MZO za nabavu nastavnih sredstava i opreme za provedbu kurikuluma iznosu od 54.500 kuna (Odluka MZO Klasa: 602-01/19-01/00168; Ur.Br: 533-06-19-0002; Odluka Klasa: 602-01/19-01/00168, Urbroj: 533-06-19-0098), sredstva primljena od MZO za lektiru u iznosu od 3.000 kuna; sredstva primljena od MZO za nabavu radnih udžbenika za učenike u iznosu od 36.226 kune te sredstva primljena od Varaždinske županije za natjecanja u iznosu od 3.440 kuna.

**AOP 065**

Kapitalne pomoći proračunskim korisnicima iz proračuna koji im nije nadležan odnose se na sredstva primljena od MZO za nabavu obveznih udžbenika za učenike.

**AOP 074**

Prihodi od imovine odnose na kamate na pozitivan saldo žiroračuna.

**AOP 116**

Na ovoj stavci evidentirani su prihodi uplata roditelja za prehranu u školskoj kuhinji i produženi boravak.

**AOP 124**

Prihodi od prodaje proizvoda i robe i prihodi od pruženih usluga u odnosu na isto izvještajno razdoblje prošle godine manji su za 20,2%. Prihodi od pruženih usluga odnose na prihode od zakupa školske sportske dvorane. Razlog odstupanja su nenaplaćena potraživanja koja će se nastojati naplatiti u budućem razdoblju.

**AOP 128 i AOP 129**

U ovom izvještajnom razdoblju Škola je ostvarila tekuću donaciju od Društva Naša Djeca te kapitalnu donacije knjige u vrijednosti 180 kuna te umjetničkog djela u iznosu od 2.000 kuna.

**AOP 130**

Prihodi iz nadležnog proračuna sadrže prihode od strane osnivača za pokrivanje rashoda poslovanja za decentralizirane funkcije prema zakonskom standardu i iznad zakonskog standarda. Od ukupnog iznosa prihoda od nadležnog proračuna, prihod od 149.720 kune ostvaren je za nabavu nefinancijske imovine (oprema i dodatna ulaganja) te će se provedbom obvezne korekcije u bilanci za taj iznos iskazati korigirani rezultati poslovanja, odnosno u bilanci će se iskazati umanjeni višak prihoda poslovanja za 149.720 kuna te umanjen manjak od nefinancijske imovine za isti iznos.

**AOP 149**

Rashodi za zaposlene povećani su u odnosu na prethodnu godinu za 2,9% , a najvećim dijelom zbog povećanih potreba za rashodima temeljem rasta osnovice za obračun plaće zaposlenima.

**AOP 160**

Iznos materijalnih rashoda u odnosu na isto izvještajno razdoblje prethodne godine veći je za 13,6% što prati povećanje prihoda od nadležnog proračuna iskazanog na AOP-u 130. U strukturi materijalnih rashoda na većini je stavaka izvršenje bilo manje u odnosu na isto izvještajno razdoblje prethodne godine, dok je na AOP-u 171 – sitni inventar , AOP-u 190 – pristojbe i naknade te AOP-u 192 – ostali nespomenuti rashodi došlo do značajnije većih potreba. Nabavljeno je više sitnog inventara s obzirom da su sredstva za tu namjenu primljena od MZO, na stavci pristojbe i naknade došlo je do povećanja rashoda zbog troškova provjera vjerodostojnosti diploma i svjedodžbi dok je na stavci ostalih nespomenutih rashoda do povećanja došlo uslijed većih izdataka za izlete učenika te za obrazovne materijale učenika (ispiti, likovne mape i sl.).

**AOP 184**

Na ovoj stavci knjiženi su troškovi za polaznike stručnog osposobljavanja za rad za doprinose i prijevoz na posao i s posla.

**AOP 255**

Na ovoj stavci iskazani su rashodi za nabavu radnih udžbenika i dodatnih obrazovnih materijala (radne bilježnice i sl.), financirano sredstvima MZO i sredstvima Osnivača.

**AOP 282**

U izvještajnom razdoblju od 01.01.2019. do 31.12.2019. ostvaren je višak prihoda poslovanja u iznosu od 181.282 kune.

**AOP 284**

Preneseni rezultat poslovanja odgovara rezultatu iskazanom u bilanci stanja na dan 31.12.2018. budući da se na rezultatu nisu provodile nikakve korekcije tijekom 2019.godine.

**AOP 286**

Obračunati nenaplaćeni prihodi odnose se na nenaplaćena potraživanja od kupaca od za pružene usluge za čiju će se naplatu u budućem razdoblju poduzeti sve mjere naplate predviđene procedurom, a ukoliko se dug neće moći naplatiti otpisat će se sukladnom propisima i propisanim stopama za određeni period kašnjenja.

**AOP 341**

U odnosu na isto izvještajno razdoblje prethodne godine rashodi za nabavu nefinancijske imovine su veći za 81,7%, a prvenstveno zbog dodatnih ulaganja izvršenih na objektu škole, financirano sredstvima osnivača (AOP 394). Druga najveća stavka rashoda za nabavu nefinancijske imovine je nabava udžbenika (AOP 375), dok je do povećanja na razredu 4 došlo i zbog povećanih rashoda za nabavu opreme za nastavu financirano sredstvima MZO (AOP 365). Iz svega navedenog proizlazi i značajni manjak prihoda od nefinancijske imovine (AOP 399).

**AOP 632**

U razdoblju od 01.01.2019. do 31.12.2019. ostvaren je manjak prihoda i primitaka u iznosu 66.798 kuna.

**AOP 636**

Zajedno sa prenesenim viškom iz prethodnog razdoblja ostvaren je manjak prihoda i primitka za pokriće u idućem razdoblju u iznosu 26.810 kn.

**AOP 637**

Iskazani su kontinuirani rashodi za plaće i naknade troškova zaposlenima za prosinac 2019. godine budući da se radi od tzv. trinaestom rashodu.

**AOP 641**

Stanje novčanih sredstava na kraju izvještajnoj razdoblja odgovara stanju sredstava na izvodima banke i stanju blagajne na dan 31.12.2019. godine.

# BILJEŠKE UZ BILANCU

**AOP 002**

Vrijednost nefinancijske imovine na dan 31.12.2019. godine iznosi 9.386.781 kn te je na razini vrijednosti iskazane u bilanci stanja na dan 31.12.2018. godine.

**AOP 063**

# Indeks financijske imovine na dan 31.12.2019. godine u odnosu na 31.12.2018. iznosi 115,2 a do povećanja je došlo zbog većeg salda na žiroračunu (rezultat sredstava primljenih od MZO za opremanje Škole krajem godine – sredstva će se utrošiti u narednom razdoblju) te većih potraživanja za prihode poslovanja (zakup dvorane) i ostalih potraživanja (skupina 12).

**AOP 163**

Stanje ukupnih obveza u odnosu na stanje na kraju prethodne godine je veće za 31 % te iznosi 542.408 kn. Najveći dio obveza odnosi se na obveze za zaposlene za isplatu plaća i materijalnih prava zaposlenih (MZO) za prosinac 2019. godine (381.524 kn), te na obveze za materijalne rashode koji se uglavnom odnose ne režijske troškove i ostale materijalne troškove koji se financiraju iz nadležnog proračuna.

**AOP 233 i AOP 236**

Zajedno sa prenesenim rezultatima iz prethodnog razdoblja, a nakon provedenih obveznih korekcija rezultata temeljem članka 82. Pravilnika o proračunskom računovodstvu i računskom planu proračuna, Škola je ostvarila ukupan višak prihoda poslovanja u iznosu 20.658 kn te ukupan manjak prihoda od nefinancijske imovine u iznosu od 47.378 (AOP 238). Temeljem članka 82. Pravilnika o proračunskom računovodstvu i računskom planu proračuna korigiran je rezultat iz poslovnih aktivnosti za iznos od 200.702 kn i to : ostvarenih prihoda iz nadležnog proračuna za financiranje rashoda za nabavu nefinancijske imovine (149.720 kn), za iznos kapitalnih donacija (2.180 kn) te za iznos kapitalnih pomoći iz nenadležnog proračuna (48.802 kn). Podatak u Bilanci je naveden nakon provedene korekcije rezultata te se iz tog razloga razlikuje od podatka na obrascu PR-RAS.

**AOP 245**

Izvanbilančna evidencija odnosi se na opremu primljenu od MZO i Carnet-a u sklopu kurikularne reforme (tableti, laptopi, projektori). Škola će imovinu voditi izvanbilančno do primitka obavijesti o prijenosu vlasništva na Školu od strane MZO i Carnet-a.

# BILJEŠKE UZ OBVEZE

**AOP 036**

Ukupne nepodmirene obveze na kraju izvještajnog razdoblja (bez razreda 29) iznose 541.415 kuna. Najvećim dijelom sadrže obveze za plaće za prosinac 2019. godine koje dospijevaju u siječnju 2020. godine.

**AOP 037**

Sve dospjele, a neplaćene obveze na dan 31.12.2019. su u prekoračenju od 1-60, odnosno 61-180 dana i odnose se na obveze za materijalne rashode te su podmirene u

siječnju 2020. godine.

**AOP 090**

Nedospjele obveze za rashode poslovanja odnose se na rashode za zaposlene za prosinac 2019. godine koji su isplaćeni u siječnju 2020. godine. Nedospjele obveze također uključuju obveze za materijalne rashode tj. račune koji se odnose na 2019. godinu, materijalna prava zaposlenih, plaću pomoćnika u nastavi te plaću za učiteljicu u produženom boravku za prosinac 2019. godine.

# BILJEŠKE UZ OBRAZAC P-VRIO

**AOP 005**

U izvještajnom razdoblju od 01.01.2019. do 31.12.2019. došlo je do smanjenja vrijednosti imovine zbog rashodovanja dugotrajne imovine koja je imala knjigovodstvenu vrijednosti.

**AOP 021**

Povećanje obujma imovine odnosi se na primljenu donaciju.

# BILJEŠKE UZ OBRAZAC RAS-funkcijski

**AOP 113; AOP 122**

Ukupni rashodi prema funkciji za obrazovanje iznose 5.719.194 kn, a odnose se na funkciju osnovno obrazovanje (5.453.638 kn), te dodatne usluge u obrazovanju za rashode za prehranu učenika i produženi boravak (265.556 kn).

VII. osnovna škola Varaždin nema ugovornih odnosa koji uz ispunjenje određenih uvjeta mogu postati obveza ili imovina kao ni sudske sporove u tijeku.

Bilješke uz financijske izvještaje čine sastavni dio financijskih izvještaja te služe kao dodatni izvor podataka, a sastavljene su temeljem članka 12. Pravilnika o financijskom izvještavanju u proračunskom računovodstvo (NN 3/15, 93/15, 135/15).

Voditelj računovodstva: Ravnatelj:

Laura Kočila Kašmo Ruža Levatić

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_